Model Gymreig ydy **Kate Lambert** (ganwyd 16 Medi 1983) sy'n cael ei hadnabod gyda'r llysenw "**Kato**". Mae hefyd yn ddylunydd ffasiwn ac yn wraig busnes. Cafodd ei geni yn Llanbrynmair, Powys a'i magu yng Nghymru, ond symudodd i Unol Daleithiau'r America yn 2007.

Un o brif wynebau *steampunk* ydy Kato, ac yn y gorffennol mae wedi cael ei galw yn "uwchfodel steampunk" (*"the supermodel of steampunk"*) Cafodd arwres y comic Steampunk - *Lady Mechanika* - ei henwi ar ei hôl. Mae ei gwaith i'w weld drwy holl lyfau celf a ffasiwn *steampunk* yn cynnwys *International Steampunk Fashions*, ble mae ei ffotograff i'w weld ar y clawr.

Ymddangosodd Kato hefyd ar glawr Awst 2014 o'r cylchgrawn *Bizarre*, a roddodd yr enw *"steampunk idol"* arni ac mae'n ei galw'n *"Pin-up legend"*. Ymddangosodd hefyd ar glawr Gwanwyn 2012 o *FEY*, a chlawr Medi 2012 o *Ladies of Steampunk* ac Ebrill 2013 o *LoSP Bronze Age* (NSFW). Yng Ngorffennaf 2016 roedd ei gwyneb i'w weld ar glawr *Phantasm* ble y galwyd hi'n *"The Queen of Steam"*.

Y model Ulorin Vex, yn gwisgo gwisg ôl-apocalyptaidd wedi'i gynllunio gan Kato.

Cefndir
-------

Hi oedd 3edd merch y peintiwr celf Terence Lambert a Glenys (née Hulme) ei wraig, a oedd yn brifathrawes. Cafodd ei magu yn Hafodyllan , cyn-reithordy Llanbrynmair a oedd yn sefyll y tu ôl i fynwent o'r 13g. Mae wedi dweud mai dyma oedd y sbardyn iddi ddefnyddio llawer o bethau Victorianaidd yn ei gwisgoedd. Gadawodd yr ysgol uwchradd pan oedd yn 16 oed ac aeth i'r tec lleol i arbenigo mewn celf. Wedyn, gwnaeth gwrs mewn ffasiwn a thecstiliau yng Nghaerfyrddin ble y graddiodd hi. Cychwynodd werthu *dread hair falls* mewn marchnadoedd yma ac acw drwy Dde Cymru ac arlein; o dipyn i beth tyfodd ei busnes yn llwyddiannus.

Gweler hefyd
------------

* *Bizarre*

Cyfeiriadau
-----------

1. ↑  Mynegai genedigaethau Y Swyddfa Cofnodion Cyhoeddus, Chwarter 3 1983; Gogledd Ceredigion Cyfrol 24, Tud 1262: KATHARINE AMY LAMBERT, cyfenw morwynol y fam HULME.
2. ↑  "2014 Calendar Store". Ladies of Steampunk Magazine. Archifwyd o'r gwreiddiol ar 2016-06-20. Cyrchwyd 2016-09-11.
3. ↑  Frame, Wilhelmina (28 Mai 2013). "An Interview with Kato". Steampunk Chronicle. Archifwyd o'r gwreiddiol ar 2014-02-23. Cyrchwyd 2016-09-11.
4. ↑  "Joe Benitez's Lady Mechanika". Aether Emporium. Archifwyd o'r gwreiddiol ar 2014-04-07. Cyrchwyd 2016-09-11.
5. ↑  Ramey. Paul (31 Mawrth 2013). ""Victoriana Lady" Lisa Griffiths Publishes Book on Steampunk Fashion". Nine Muse Press. Archifwyd o'r gwreiddiol ar 2016-03-15. Cyrchwyd 2016-09-11.
6. ↑  "New Issue!". Bizarre Magazine.
7. ↑  "FAE issue 18 spring 2012". FEY magazine.
8. ↑  "Ladies of Steampunk Magazine: Volume 1, Issue 1". Sean Makiney.
9. ↑  "LoSP: Bronze Age, Issue 3 NSFW". Sean Makiney.
10. ↑  "Phantasm Magazine, Issue 10". MagCloud.
11. ↑  Cyngor Sir Powys, Cofrestr Etholiadau Llanbrynmair 2002. Hafodyllan, Etholwyr: Frith Lambert, Glenys Lambert, Hannah Lambert, Terence Lambert, Katherine A Lambert
12. ↑  Hafod y Llan, also known as the Old Rectory, Llanbrynmair
13. ↑  Phillips, Marissa (9 Chwefror 2012). "Steampunk Couture". Gothic Beauty Magazine.
14. ↑  Sukie (23 Mai 2011). "Bad Candy talks jewellery with Steampunk Couture Clothing". Bad Candy. Cyrchwyd 4 Ebrill 2014.

Dolennau allanol
----------------

* (Saesneg) Portffolio
* (Saesneg) Model Mayhem